Ολοκληρωτική διαγραφή λογαριασμού από το Empathy.
Milo Casagrande
milo@ubuntu.com

# Διαγραφή λογαριασμού

Μπορείτε να διαγράψετε ολοκληρωτικά ένα λογαριασμό από το Empathy, αν δεν πρόκειται να τον χρησιμοποιήσετε άλλο. Αν, αργότερα, αποφασίσετε να χρησιμοποιήσετε ξανά το λογαριασμό από το Empathy, θα πρέπει να εισάγετε εκ νέου τα στοιχεία του.

Από το παράθυρο Λίστα επαφών, επιλέξτε Επεξεργασία Λογαριασμοί, ή πατήστε F4.

Επιλέξτε το λογαριασμό που θέλετε να διαγράψετε από τη λίστα στην αριστερή πλευρά του παραθύρου.

Κάνετε κλικ στο εικονίδιο των απορριμμάτων δίπλα στο όνομα του λογαριασμού για να διαγράψετε το λογαριασμό.

Θα εμφανιστεί ένας διάλογος που θα σας ζητάει επιβεβαίωση. Πατήστε το κουμπί Διαγραφή για να διαγράψετε οριστικά το λογαριασμό.

Ακόμη και αν διαγράψετε ένα λογαριασμό, το Empathy δε διαγράφει το ιστορικό των συζητήσεων για αυτόν το λογαριασμό.