Προσθήκη, επεξεργασία ή διαγραφή προσωπικών μηνυμάτων κατάστασης.
Jim Campbell
jwcampbell@gmail.com
Milo Casagrande
milo@ubuntu.com

# Δημιουργία προσαρμοσμένου μηνύματος

Κάποιες φορές μπορεί να θέλετε να ορίσετε ένα προσαρμοσμένο μήνυμα για την κατάστασή σας, π.χ. αν θέλετε να ενημερώσετε τις επαφές σας ότι δε θα είστε διαθέσιμοι για συγκεκριμένο χρονικό διάστημα.

Μπορείτε να δημιουργήσετε ένα προσαρμοσμένο μήνυμα, βασισμένο στις διάφορες διαθέσιμες καταστάσεις.

Στο παράθυρο Λίστα επαφών, κάνετε κλικ στην αναπτυσσόμενη λίστα στο πάνω μέρος.

Επιλέξτε την κατάσταση για την οποία θέλετε να προσθέσετε προσαρμοσμένο μήνυμα. Θα πρέπει να επιλέξετε Προσαρμοσμένο μήνυμα για την κατάσταση που σας ενδιαφέρει.

Εισάγετε το προσαρμοσμένο μήνυμα στο πλαίσιο κειμένου στο πάνω μέρος του παραθύρου και πατήστε Enter για να το οριστικοποιήσετε.

Αν θέλετε να προσθέσετε το προσαρμοσμένο μήνυμα στα αγαπημένα σας, κάνετε κλικ στο αστεράκι στα δεξιά του πλαισίου κειμένου. Έτσι, το μήνυμα αποθηκεύεται και μπορείτε να το χρησιμοποιήσετε όποτε θέλετε.

Αν δεν το προσθέσετε στα αγαπημένα, δε θα είναι διαθέσιμο την επόμενη φορά που θα χρησιμοποιήσετε το Empathy. Το μήνυμα παραμένει αποθηκευμένο μόνο για την τρέχουσα συνεδρία.

# Επεξεργασία, διαγραφή και προσθήκη προσαρμοσμένου μηνύματος

Στο παράθυρο Λίστα επαφών, κάνετε κλικ στην αναπτυσσόμενη λίστα στο πάνω μέρος.

Επιλέξτε Επεξεργασία προσαρμοσμένου μηνύματος.

Για να επεξεργαστείτε ένα προσαρμοσμένο μήνυμα:

Από το πλαίσιο Αποθηκευμένες προεπιλογές, επιλέξτε το μήνυμα κατάστασης που θέλετε να επεξεργαστείτε και κάνετε δεξί κλικ πάνω του.

Εισάγετε το νέο προσαρμοσμένο μήνυμα και πατήστε Enter για να εφαρμόσετε τις αλλαγές.

Για να διαγράψετε ένα προσαρμοσμένο μήνυμα:

Από το πλαίσιο Αποθηκευμένες προεπιλογές, επιλέξτε το μήνυμα κατάστασης που θέλετε να διαγράψετε.

Πατήστε το κουμπί Αφαίρεση.

Για να προσθέσετε ένα νέο προσαρμοσμένο μήνυμα, από την ενότητα Προσθήκη νέας προεπιλογής:

Κάνετε κλικ στην αναπτυσσόμενη λίστα για να επιλέξετε την κατάσταση για την οποία θέλετε να προσθέσετε προσαρμοσμένο μήνυμα.

Κάνετε κλικ στο πεδίο κειμένου και εισάγετε το νέο προσαρμοσμένο μήνυμα.

Πατήστε Προσθήκη για να προσθέσετε το νέο μήνυμα στις προεπιλογές.

Όταν τελειώσετε, πατήστε Κλείσιμο.

Όταν τροποποιείτε ή προσθέτετε ένα προσαρμοσμένο μήνυμα, δεν επιλέγεται αυτόματα ως το μήνυμα της τρέχουσας κατάστασης. Για να γίνει αυτό, θα πρέπει να επιλέξετε το μήνυμα από το παράθυρο Λίστα επαφών.