Έναρξη ομαδικών συζητήσεων ή είσοδος σε αυτές.
Milo Casagrande
milo@ubuntu.com

# Ομαδικές συζητήσεις

Οι ομαδικές συζητήσεις σας επιτρέπουν να κάνετε γραπτή συζήτηση με περισσότερες από μία επαφές ταυτόχρονα.

Για να κάνετε ομαδικές συζητήσεις θα πρέπει να διαθέτετε λογαριασμό Jabber, Google Talk ή λογαριασμό Γειτονικών ατόμων.

Μπορείτε να κάνετε ομαδικές συζητήσεις μόνο με επαφές που χρησιμοποιούν την ίδια υπηρεσία με εσάς.

# Έναρξη ομαδικής συζήτησης

Από το παράθυρο Λίστα επαφών, επιλέξτε Δωμάτιο Είσοδος.

Από την αναπτυσσόμενη λίστα Λογαριασμός, επιλέξτε το λογαριασμό που επιθυμείτε να χρησιμοποιήσετε για την ομαδική συζήτηση.

Στο πεδίο Εξυπηρετητής, εισάγετε το όνομα του εξυπηρετητή που θα φιλοξενήσει τη συζήτηση.

Αφήστε το πεδίο κενό αν σκοπεύετε να χρησιμοποιήσετε τον τρέχοντα εξυπηρετητή.

Στο πεδίο Δωμάτιο, εισάγετε ένα όνομα για τη νέα συζήτηση.

Αυτό θα είναι το όνομα του δωματίου όπου θα διεξαχθεί η συζήτηση. Το όνομα θα είναι δημόσιο και οποιοσδήποτε θα μπορεί να εισέλθει στο δωμάτιο. Δεν είναι δυνατή η δημιουργία ιδιωτικού δωματίου.

Για να προσκαλέσετε και άλλες επαφές στην ομαδική συζήτηση, από το παράθυρο Λίστα επαφών, επιλέξτε την επαφή που θέλετε να προσκαλέσετε, και ακουλουθήστε μία από τις παρακάτω διαδικασίες:

Κάνετε δεξί κλικ στην επαφή και επιλέξτε Πρόσκληση στο δωμάτιο συζήτησης.

Επιλέξτε Επεξεργασία Επαφή Πρόσκληση στο δωμάτιο συζήτησης.

Αν έχετε διάφορες ομαδικές συζητήσεις ανοιχτές, επιλέξτε σε ποια θέλετε να προσκαλέσετε τις επαφές σας.

# Είσοδος σε ομαδική συζήτηση

Από το παράθυρο Λίστα επαφών, επιλέξτε Δωμάτιο Είσοδος.

Αναπτύξτε την ενότητα Λίστα δωματίων για να δείτε όλα τα διαθέσιμα δωμάτια.

Κάνετε διπλό κλικ στο όνομα ενός δωματίου για να μπείτε σε αυτό.

Δεν μπορείτε να μπείτε σε όλα τα δωμάτια. Κάποια δωμάτια μπορεί να απαιτούν συνθηματικό ή να δέχονται μόνο προσκεκλημένα μέλη. Το Empathy δεν υποστηρίζει αυτές τις κατηγορίες δωματίων.